Pasiënt in Witbank-hospitaal doodgeskiet | Netwerk24
Deur Meghan Lawrence 18 November 2019 12:41
Brig. Leonard Hlathi, provinsiale polisiewoordvoerder, sê die polisie het ’n soektog van stapel gestuur nadat die 34-jarige man in die hospitaal doodgeskiet is.
“Die slagoffer is Woensdag in die Emalahleni- provinsiale hospitaal opgeneem nadat hy ’n skietwond aan sy bolyf opgedoen het. Hy was Saterdagaand saam met ander pasiënte in die saal, toe hy ’n man in die saal herken het.”
Hlathi sê daar het omstreeks 18:45 ’n stoeiery tussen die twee mans ontstaan, waarna hulle in die hospitaalgang beland het.
“Die een man het ’n vuurwapen uitgepluk en die slagoffer meer as een keer geskiet voordat hy uit die hospitaal padgegee het,” sê Hlathi.
Lt.genl. Mondli Zuma, provinsiale polisiehoof, sê die polisie sal nie rus totdat hulle die skieter agter tralies het nie.
Meer oor: Brig. Leonard Hlathi | Mpumalanga | Emalahleni | Witbank | Hospitaal | Doodgeskiet